Coba ceritain soal Formasi Jerai dalam bahasa melayu

Formasi Jerai ialah sejenis formasi batuan berusia Kambria yang tertua di Malaysia.

Formasi batuan ini diberi nama Jerai bersempena nama Gunung Jerai di negeri Kedah di mana batuan formasi ini tersingkap.

Formasi Jerai membentuk sebahagian kawasan Gunung Jerai dan sebehagian kecil Pulau Bunting .

Formasi ini bersentuhan baik dengan batuan Granit Jerai yang berusia Trias.

Formasi ini dikorelasikan dengan Formasi Machinchang di Langkawi, Kedah.

Formasi Jerai pada asalnya merupakan formasi batuan sedimen yang terdiri batu pasir dan syal tetapi telah mengalami metamorfisma sepenuhnya.

Formasi ini terdiri daripada 3 fasies iaitu fasies argilit, fasies arenit dan fasies kuarza porfiri;

Sempadan bagi ketiga-tiga fasies ini tidak dapat dikenalpasti kerana perubahan setiap fasies berlaku secara pemeringkatan.

Usia Formasi Jerai dikenal pasti sebagai Kambria kerana formasi ini dilapisi batuan Formasi Sungai Petani (kemudian dimasukkan sebagai Formasi Mahang) yang berusia Ordovisi hingga Silurian.

Selain itu, komposisi batuan Formasi Jerai adalah amat mirip dengan komposisi batuan Formasi Machinchang.

Tiada fosil ditemui pada Formasi Jerai kerana batuan formasi ini telah mengalami metamorfisma sepenuhnya.